Hindi News

Local

Uttar pradesh

Kanpur Coronavirus | Coronavirus Uttar Pradesh Kanpur Today Updates: Tablighi Jamaat Member On Doctors Says Save My Life From Disease (COVID 19)

कोरोना का डर: कानपुर में अपनों को याद करके रो रहे तब्लीगी जमाती; जिन डॉक्टरों पर थूका था अब उनसे ही कहा- हमारी जान बचा लो

कानपुर 5 महीने पहले



कॉपी लिंक

कानपुर में हैलट अस्पताल में 3 जमाती भर्ती हैं। शहर में जमातियों के संपर्क में आने वाले 125 लोग हैं। इनमें से 40 को ट्रेस किया गया है।

कानपुर में कोरोनावायरस के 10 केस, इनमें 9 जमाती; सभी का हैलट अस्पताल में चल रहा इलाज

डॉक्टरों के साथ अभद्रता की हदें पार करने के बाद जमातियों को संक्रमण का डर लगा तो स्टाफ के सामने रोने लगे

कानपुर के हैलट अस्पताल में तब्लीगी जमात से जुड़े 3 लोगों को कोरोना वॉर्ड में भर्ती किया गया है। पिछले दिनों इन लोगों ने डॉक्टरों के साथ अभद्रता की, उन पर थूका और गालीगलौज भी की थी। अब इन्हें संक्रमण का डर सता रहा है। तीनों जमाती गुरुवार को पैरामेडिकल स्टाफ के सामने बिलख-बिलख कर रोने लगे। जमातियों ने पैरामेडिकल स्टॉफ से कहा कि हमें घरवालों की याद आ रही है। बस आप लोग हमारी जान बचा लीजिए।

डॉक्टरों ने बढ़ाया जमातियों का हौसला

पैरामेडिकल स्टॉफ ने इन जमातियों को समझाया कि जल्दी ठीक होने के लिए आप लोग प्रोटोकॉल का पालन करें। डॉक्टरों की बात मानें और समय से दवा खाएं। जमातियों ने कहा कि वे फीवर चार्ट खुद ही भरेंगे। इसके बाद अस्पताल स्टाफ ने जमातियों का हौसला बढ़ाया और कहा कि आप लोग जीतकर आएं, इसके लिए हमारी शुभकामनाएं आपके साथ हैं।

5 हजार 581 लोग कानपुर आए

दूसरे राज्यों और जिलों से 5581 लोग पलायन कर कानपुर और आस-पास के ग्रामीण क्षेत्रों में आए हैं। सभी के लिए दवा, खाना और जरूरी चीजों की व्यवस्था की गई है। इनका इलाज किया जा रहा है। 5065 लोगों को होम क्वारैंटाइन किया गया है। अब कानपुर में कोरोना संक्रमितों की संख्या 11 हो गई है जिनमें से 10 जमाती हैं।

जमातियों और उनके सपंर्क में आए 125 लोगों में से 40 ट्रेस

निजामुद्दीन मरकज में शामिल होने वाले या जमातियों के संपर्क में आने वाले 125 लोग शहर में छिपे थे। इनकी तलाश में पुलिस टीमों के साथ एटीएस को लगाया था। 125 लोगों की लिस्ट संबंधित थानों को सौंप दी गई है। बुधवार को 40 लोगों को खोज निकाला गया। इन लोगों को होम क्वारैंटाइन किया गया है। अगर इनमें लक्षण मिलते हैं तो इन्हें आइसोलेट कर इलाज किया जाएगा।